Нощ на театрите - къде и какво можете да гледате в програма за 14 септември 2013 г.\nЧетвъртък, 12 Септември 2013 12:00\nСпециално за Нощта на театрите театрална работилница „Сфумато“ ще отвори вратите си по-рано от обикновено, за да представи спектакъла „Стари времена“ на Васил Спасов. Енигматичната пиеса, в която непрестанно се преплитат минало и настояще, реалност и иреалност, ще срещне зрителите с трима души (в ролите Мариана Бонева, Яна Бобева и Йордан Ръсин), търсещи и борещи се срещу все по-клаустрофобичния свят. Ще успеят ли да намерят sебе си в руините на другите и да разберат къде се намират, ще могат ли да възкръснат като фeникс от пепелта или ще се разпръснат като прашинки с вятъра - отговорите на 14-и септември от 17:00 ч. в камерната зала на „Сфумато”. Билетите са на цени 10/6 лв. и могат да бъдат закупени от www.bgbileti.com или на касата на театъра.\nГлътка свеж въздух и неподправено настроение от Театър-лаборатория „@лма @лтер“\nЛудо шоу, пъстрота, невиждана фиеста и много танци или иначе казано „Ах, Бродуей, Бродуей“ - така ще започне своето участие в Нощта на театрите Театър-лаборатория „@лма @лтер”. Часът на срещата е 19:00 ч., мястото - театралната зала на Софийски университет, до Ректората. Единственото изискване - добро настроение и запетайка… на лявата ръка.\nПо-късно програмата ще продължи с импровизирано издание на музикалните импровизации „@lma @lter Session” - от 21:00 ч., „Нощен ДИНГ” - от 23:00 ч. и „Краят на играта” - от 00:00 ч.\nБъдете готови не просто да гледате представленията, а да се случите заедно с тях. И ако случайно сте гледали някое от тези представления - не забравяйте, че всяко представление на „@лма @лтер” се гради на принципа „тук, сега, с тези хора, на това място“.\nМежду бруталната любов, гласовете на протестите и от първо лице за ХИВ-вируса в Център за култура и дебат „Червената къща“\nВ Център за култура и дебат „Червената къща” можете да гледате „Клер & Мадам & Соланж. Игра на любов и смърт“, донесъл награда „Икар“ в категория „Дебют“ 2013 на Иво Желев и Силвия Станоева. Какво се случва между влюбванията, оргазмите, целувките, сълзите, спазмите и желанията, ще доведе ли бруталната любов до смърт - това ще ни покажат Касиел Ноа Ашер, Иво Желев и Силвия Станоева от 18:30 ч. Билетите са на преференциална цена от 7 лв.\nЗащо и как протестират хората, чийто гласове няма да чуем от ТВ екрана? Това е водещият въпрос за студио за документален театър „Вокс Попули“ и Протест.mp3 .Този път театърът се случва едновременно със събитията, които представя. Изследвани са различните гледни точки към протеста през разказите на хора извън прожектора на медийното внимание. Протест.mp3 e сценичен опит на Милена Ерменкова, Милко Йовчев, Боряна Пенева, Петко Каменов, Стефани Ханджийска, Пламена Пенчева и Вера Молова върху аудио материали, събрани и възпроизведени от участниците във „Вербатим клас“ през март 2013. Влезте и вие в тълпата, за да разберете уличните протести - от 21:00 ч. в „Червената къща“. Цена на билета - 5 лв.\nВ 23:30 ч. театралната постановка „Заполярная правда (Истина… отвъд полярния кръг)” на Сдружение „Реплика” (София) и театър „Йозеф Бойс” (Москва), ще ни отведе в един от най-студените и екологично замърсени градове на света - Норилск, Русия. Там с вируса на СПИН са заразени 7 от 10 момичета и момчета. Пиесата е написана на базата на реални интервюта с хора, носители на ХИВ, и поставя въпроси за границите на Бога, за истината, за явлението ХИВ и за промяната в мирогледа.\nКак се решават проблемите и как се побеждава тревогата показва Театър „Сириус“ с много хумор и любов в ОКИ Красно село\nСтудийният театър „Сириус“ към Общински културен институт „Красно село” се включва в Нощта на театрите със своя спектакъл за възрастни „Сто грама тревога“, посветен на Александър Стоилов, на всички мечтатели и на аристократите на духа. „Сто грама тревога“ разказва за Големите проблеми на Малкия човек и борбата с тревогите, която може да е успешна единствено с много хумор и любов. Представлението започва от 19:00 часа в зала„Елит“, входът е свободен.\nПрограма във Vivacom Art Hall\nОт 13:00 ч. започва детският спектакъл „Да живеят приказките“, представен от театрално студио „Звездни мигове“ и Дворецът на децата.\nМежду 16:00 и 18:00 ч. платформа „Нови драматургии“ е подготвила програма за ценители - „Казвам се Жером Бел“. Очаквайте филмова прожекция и презентация на работата на популярния съвременен френски хореограф Жером Бел.\nВ 19:00 ч. може да гледате РЕД - театрален спектакъл на Радослав Йорданов, базиран на текстове на Ерик Богосян. Бъдете готови да ви бъде открита потресаващата истина за реалността, пречупена през кривото стъкло на гротеската и иронията.\nОт 22:30 ч. ще бъде представен спектакълът на Театър „Слон“ - „Омагьосаният файтон“. След дългогодишни успешни гастроли по Европейските сцени и отличия от международните фестивали в Ипър (Белгия), Патра (Гърция), Абакан (Сибир), Магнитогорск (Урал), Рязан и Рибинск (Русия), Истанбул (Турция), Подгорица (Черна гора) и др., спектакълът най-накрая ще бъде показан и на българска публика. Не пропускайте „Омагьосаният файтон“ и се насладете на един уникален синтетичен спектакъл, обединяващ в себе си изразните средства на танца, пантомимата, кукления театър.\nМежду 10-и и 15-и септември от 11:00 до 20:00 ч. ще можете да посетите и изложба с истински полски театрални афиши.\nДостъпът до всички събития във Vivacom Art Hall в рамките на Нощта на театрите е безплатен.\nБрейк шоу и трактовки по вечния въпрос „Да бъдеш или не“ - само в One more Кино\nВ Нощта на театрите в One more Кино ще отстъпи сцената си на хип-хоп активистите от Art From The Heart, които ще открият вечерта с брейк шоу, последвано от уъркшоп. Започнали преди 14 години, днес Art from the Heart имат множество състезания, награди и призови места зад гърба си. Важна за тях посока в развитието им е създаването на танцови представления и както сами споделят, една от любимите им дейности, свързанa с хип-хопа, е да разкриват магията на брейк танците и бийтбокса пред публика и да не спират да развиват хореографските си умения. Входът е свободен, началото е в 19:00 ч.\nПо-късно „Пощенска кутия за приказки“ ще представи свое специално издание заедно с актьорите Иво Аръков, Биляна Петринска, Стефан А. Щерев, Ирмена Чичикова, Дарин Ангелов, Антоний Аргиров, Мартина Вачкова, Силвия Петкова, Александър Сано и Станимир Гъмов. Темата е най-популярната театрална фраза за всички времена - „Да бъдеш или не”. Вход свободен, начало: 21:00 ч.\nСънища, про3ташки неща и въздействащи поетични музикални текстове в „Студио 5“\nВ 17:00ч. на 14 септември в „Студио 5“ театрално студио „Теди“ ще представи премиерния си спектакъл „Сънчовци“. Автор на спектакъла е Явор Костов, а музиката и режисурата са дело на Тодор Янкулов. Светът на Сънищата е една паралелна реалност, в която възрастните са деца, а децата - възрастни. Какво ще се случи при среща на две Вселени, в които само приказките са еднакви? Това е въпросът, а усмивката от отговора е гарантирана, без ограничения във възрастта! Вход - 6 лв.\nВечерта в „Студио 5“ продължава с моноспектакъла „За секса, политиката и други проЗташки неща“ на неподражаемия Николай Урумов. Постановката пристига директно от Драматичния театър „Гео Милев“ в Стара Загора, разказвайки с пиперлив балкански хумор за нещата от живота, наречени с истинските им имена. Началото е в 19:30, вход - 10 лв.\nВ 22:30 часа на сцената на „Студио 5“ ще се качат Стефан Вълдобрев и „Обичайните заподозрени“ в лицето на Иван Лечев, Стоян Янкулов, Мирослав Иванов и Веселин Веселинов-Еко. Бандата, с която Вълдобрев записа култовите си албуми „О-о-обичам те, мила“, „Революция“, „…към“, „Пропаганда, хромозоми, силикон“, отново е на лице в пълен състав и с планове за още участия и нов албум до края на годината. В Нощта на театрите почитателите на Вълдобрев и „Обичайните заподозрени” ще имат възможността да чуят както част от новите парчета, така и да се зарадват на старите и добре познати хитове като „Обичам те, мила“ „Рай“, „Към“, „Едно“, „Аз ли съм или не съм“, „Да“, „Силикон“, „Пропаганда“, „Вълк“, „Фойерверк“, „Хромозоми“, „Хеликоптер“. Подгответе се за два часа инди-поп и рок песни с як китарен саунд и въздействащи поетични текстове за истинско антистрес презареждане. Вход - 10 лв.\nТворческа работилница и арт терапия в Mall of Sofia\nДа се забавляваме, да творим и да бъдем част от света на изкуството, изработвайки красиви бижута и рисувайки върху стъкло - това е предложението на Елена Шемтова, която на 14-и септември ще пренесе временно своята галерия „Zelena“ на втория етаж на Mall of Sofia на бул. „Стамболийски“ 101, до касата на Art Point of Sofia. Участието в творческата работилница е възможно между 12:00 и 18:00 часа и е безплатно.\nОтново в Mall of Sofia Психодраматична работилница ще предложи на нежната част от любителите на театралното изкуство „Психодизайнерско студио - действие в антракта“. Докато в театъра антрактът е пауза, в живота паузата невинаги е почивка. Тя често е време за вглеждане в себе си, за презареждане, пренареждане, за поемане в нова посока. „Действие в антракта“ ще Ви даде възможност да надзърнете в своята пиеса, да изследвате собствените си текстове и да видите външния израз на неочаквани, забравени или никога неизпробвани части от тях.\nОставете се в ръцете на екип от стилисти, дизайнери, коафьори, гримьори и професионални психолози между 13:00 ч. и 18:00 ч. в Mall of Sofia. Участието е безплатно, но броят на местата е ограничен. Необходимо е предварително записване на тел. 0884 790859.\nЕко-терористичен коктейл, много герои и един въпрос - „А къде е реалността?“ в студио Suspacious\nАко сте пропуснали да гледате наградения с две награди ИКАР 2012 - за най-добър драматургичен текст и най-добра режисура, спектакъл „Праехидно“ от Здрава Каменова и Гергана Димитрова, ще имате нова възможност за това. След премиерата на текста в Щатите това лято, ще бъде представен отново българският оригинал. Ще има две представления от 18:00 и 20:30 часа. Мястото на събитието е студио Suspacious на ул. „6-ти септември“ 13. Цена на билетите -10 лв. За ученици и групи (над 5 човека) - 8 лв.\n3 х 2 театрални представления в Ателие „Пластелин“\nДа бъдат част от един малък театрален маратон - това ще предложат на 14-и септември на зрителите от Ателие „Пластелин“ и „Движение Четвъртък“. Стартът е в 19:00 ч. с представлението „Трябва да се яде“ от Хауърд Беркер (режисьор - Илина Перянова, с участието на Станислав Пеев и Елиян Аройо). В 19:30 ч. следва радиопиесата „Ефигения - игуменката на едно царство“ (автор: Веселин Радслав, участва: Маргарита Петрова), а от 20:00 ч. - „Въображението мъртво си представете“ от Самюел Бекет (режисьор: Янко Велков - Янец, участва: Явор Костов).\nСлед кратка почивка представленията ще се изиграят отново:\nОт 21:00ч . - „Трябва да се яде“, от 21:30 ч. „Ефигения - игуменката на едно царство“ и от 22:00 ч. „Въображението мъртво си Представете“.\n„Ателие „Пластелин“ се намира на „Цар Симеон“ 48. Единичната цена на билет е 5 лв. Билетът за трите представления е на цена от 12 лв. Поради ограничения брой места, своето място за „Въображението мъртво си представете“ може да резервирате предварително на тел. 0988 816 033.\n„Rголям“ или накратко „Ъъъ!“ и да живее импровизацията в Камерна сцена „Славянска беседа“\nМежду 13 и 15 ч. в Камерна сцена „Славянска беседа” ще се проведе безплатен импровизационен курс, който ще даде възможност на всички участници да се запознаят отблизо с импровизационния театър. Броят на местата е ограничен - 20 души, така че побързайте да се запишете предварително на Е-мейл адресът e защитен от спам ботове. или на тел. 0887 564 052.\nСлед уършопа следва младежка формация „Студията“, която ще представи спектакъла „Rголям“ или накратко „Ъъъ!“ - по скечове на Ханох Левин или още Как се „налива“ сол в раните. Типично по младежки обещават ведро настроение и... доза мъдрост! Започват в 17:30, вход - 5лв.\nПоследни на сцената на „Славянска беседа“ ще излязат от ШиЗи Про, за да покажат що е импровизационен театър и има ли почва у нас да си професионално неподготвен. Тяхната група от професионални импровизатори ще създадат представление по казана от вас дума. Вижте интересни персонажи, които попадат в безумни ситуации и ви въвличат във вълнуващи истории. Всяко представление е вдъхновено от вашите думи. Създава се пред вас и само и единствено заради вас. Елате и си кажете думата! Началото ще бъде поставено в 20:00 ч. и ще е с импровизирана продължителност от около час-час и половина. Вход свободен, като всеки може да остави нещо на излизане.\nВълнуващо пътуване отвъд илюзиите и лицемерието и истинско „Пропукване“ на Матрицата в Клуб на хорото\nНа 14 септември от 12:00ч. Клуб на хорото ви кани на моноспектакъла „Пропукване“ по нови текстове на световноизвестния Ерик Богосян („Секс, наркотици и рокендрол“, „Радиошоу“, „Предградие“). Божидар Попчев ще се превъплъти в редица съвременни образи - шоуменът-диагностик, холивудски продуцент, мъжът в командировка, добрият син Исус, сатаната-рекламист, критичният зрител, бизнес- хипнотизаторът, господинът-овца трезвен и пиян, войнстващият хедонист, една стюардеса-балерина, един помощник-капитан на пулт и още много други\nв едно разтърсващо пътуване със самолет от Ню Йорк до Ел Ей. Една история за Пътника, притежаващ Златна карта и неговата вечна сянка - Непритежателят на Златна карта. Емоционален репортаж за едно пропукване в бронята на егото на „успеха“. Вход - 9лв.\nПарадоксът на многоклетъчния свят\nПарадоксът на множеството клетки в света, в който живеем, е това, което вълнува актрисата Мариела Станчева в нейния спектакъл „Многоклетка“. Изграден върху унгарски разкази и музика на живо. Коя е клетката в нас и около нас и има ли свободен живот извън нея - не пропускайте на 14-и септември от 17:30 ч. в Унгарския културен институт на ул. Аксаков 16. Вход свободен.\nПо неведомите пътища на приятелството и премиерна среща с истински фантом - само в клуб „Backstage“\nДвама мъже прекарват една вечер заедно и им е хубаво, и не съвсем. Говорят искрено, но като че ли не са искрени. Познават се, но никога не са се запознавали. Пият бира, ядат, вкусно им е, а може би и не. Смешни са, докато се преструват, че са близки. Сериозни са в моментите, когато трудно се понасят. Умни са, а се държат глупаво. Смеят се, плачат, срам ги е... После вечерта свършва и те се разделят. И като че ли всичко си е същото, но май не е. Това е историята на „Гарфънкъл търси Саймън“ - пиеса, написана специално за двамата актьори, които я изпълняват - Кирил Бояджиев и Светломир Радев. Ще намери ли Гарфънкъл пътя към Саймън и защо пиесата е спечелила националния конкурс за българска драматургия „Иван Радоев“ за 2011 г. - разберете на 14-и септември от 17 ч. в клуб „Backstage“. Билетите са на промоционална цена от 6 лв.\nМалко по-късно един истински фантом ще превземе Нощта на театрите. И това не е шега. В столичния клуб „Backstage“ в 21.30 ч. премиерно ще бъде представен кратък спектакъл по “Фантомът от операта“- по романа на Гастон Льоро и по оригиналната композиция на Ендрю Лойд Уебър. Зад амбициозния проект стоят Теодора Маркова, която ще видим като Кристин Дайе, Георги Стойчев - като Виконт дьо Шани, както и Николай Димитров, от когото ще ни побият тръпки, защото той е Фантомът. Режисурата и сценографията са дело на MusiCalling. Вход - свободен.\nSofia Live Club - новата театрална сцена на София\nНощта на театрите потърси театъра на всевъзможни места. Оказа се, че той може да се случва навсякъде, дори и в музикалните клубове. Такъв е и случаят със Sofia Live Club, който притежава всички достойнства, за да се превърне в новата театрална сцена на столицата. Клубът отстъпи сцената си за два спектакъла - „Последна чашка“ и „В края на ноември“, часове преди официалното откриване на новия си сезон.\nВъв фокуса на първия спектакъл е историята на един случаен зрител, поканен на сцената, за да вземе участие в шоу програма. Той с радост приема, очаквайки интересно забавление. Водещият обаче започва да му задава твърде лични и неудобни въпроси и точно преди зрителят да си тръгне с достойнство, се оказва, че семейството му е в плен и той трябва да плати за свободата му. Развоя на събитията очаквайте в 13:00 ч. и спектакъла „Последна чашка“ от Харолд Пинтър (режисьор - Савина Бързева, с участието на Илиян Марков, Дамян Тенев, Валентина Андонова, Йоан Георгиев и Сребрина Христофорова). Вход свободен.\nКуклените спектакли не са само за деца. Доказателството идва от „Ателие 313“ с авторски спектакъл на Румен Гаванозов и Станислава Кръстева, озаглавен „В края на Ноември”. Това е една история за пътя. Пътят, по който всеки от нас поема, още щом се роди. Кое си заслужава да се помни, къде се крие смисълът в пъзела на повторяемостта - дали в новото име, новите приятели, новото желание да пътува? Накъде ще тръгне Старчето и какво ще се случи разберете от 17:30 ч. в Sofia Live Club. Билетите са на цена от 6 лв.\nДетско ателие, театър на маса и „Котаракът в чизми“ в +ТОВА\nНа 14-и септември Ателие „Прегърни ме“ кани всички малки приятели на театъра да станат част от театър на маса и приказката „Котаракът в чизми“. В рамките на три часа ще се чете и репетира, ще се изработват картонени корони и плюшени животни, а след това ще бъде построена „сцена“, на която ще бъде изиграно истинско представление.\nДецата, които искат да се включат в творческата подготовка на спектакъла са добре дошли в 15:30 ч. в +ТОВА на ул. „Марин Дринов“ 30. Те могат да се включат в две групи - художници и сценографи, които заедно с художника Христо Нейков ще изработят костюмите, или актьори, които заедно с Марта Вачкова ще четат и репетират текста. Начало на представлението: 17.30 ч. Вход свободен.\nSLAMена вечер, оперни експерименти и театрална музика в клуб MAZE\nSLAMена вечер 4 GHOSTDOG: SINGLE PLAY\nВ 21:15 ч. започва четвъртата SLAMена вечер с разноликия Ghostdog, когото познаваме като поет, блогър и автор на пиесите „Мъртвата Дагмар или малката кибритопродавачка“, както и „Пеперудите са също изтребители“. Този път той се явява на сцената с един малък лиричен моноспектакъл на светоусещането, облечено в римувани думи.\nMAZE DJ NIGHT AT THE OPERA vol. 2\nСловото ще прелее в музика, но не каква да е. От 22:30 ч. в MAZE ще звучат любими арии, подбрани от датския оперен режисьор и ентусиаст Мортен К. Роесен. Това е и втората му поява в ролята на DJ пред българска публика, като този път фокусът е върху театралното лице на операта.\nHERESY: Elbi`s DJ Set\nСуровата енергия на клубната срещу или заедно с театралната музика? Композиторът Емилиян Гацов-Елби отдавна подлага на еретично съмнение стойността на клишетата за „висока“ и „ниска“ култура, а резултатът ще чуем на живо след полунощ.\nВходът за театралната нощ в MAZE е свободен.\nЦял ден танци и докосване до истински артефакт в Derida Dance Center\nНа 14-и септември специално за Нощта на театрите всички курсове в Derida Dance Center (бул. „Сливница“ 245, ет. 4, до Лъвов мост) ще бъдат с вход свободен. Можете да избирате между 12 различни курса през целия ден - прекрасна възможност да встъпите с елегантна театрална стъпка в разгара на Нощта на театрите. Ето и графика:\n11:00-12:00 Класически балет за деца - нов курс, със Стела Томова, Студио 1\n12:00-13:30 Класически балет за възрастни с Мария Гезенчова, Студио 1\n12:00-13:30 Капоейра със Старшимир Кузманов (Загерао) и Теодор Живков (Гаргамело), Студио 3\n13:30-14:50 Съвременен танц с Живко Желязков, Студио 1\n14:00-15:00 Пилатес с Петя Мукова, Студио 3\n15:00-16:00 Зумба фитнес с Петя Мукова, Студио 3\n15:00-16:00 Кондиционен тренинг с Марион Дърова,Студио 1\n16:00-17:00 MEDLEY Dance и RAGGA Dance Hall с Марион Дърова, Студио 1\n16:00-17:00 Народни танци с Емил Христов, Студио 3\n16:00-17:00 Тае бо с Илиян Костадинов, Студио 2\n17:00-18:30 Ирландски танци - нов курс, с Росен Идеалов, Студио 3\n17:00-18:30 Ориенталски танци с Милена Виденова, Студио 2\nТова обаче не е всичко. Вечерта в Derida Dance Center ще продължи в 21:00 ч. с мултимедийния танцов пърформанс ARTeFACT. Той със сигурност не е за изпускане, защото е първият български спектакъл, представен през юни т.н. на Европейския танцов фестивал. Концепцията и хореографията са на Живко Желязков, а заедно с него в експерименталното изследване се впускат танцьорът Петя Мукова, визуалният артист Албена Баева и продуктивният музикант Иван Шопов, известен с псевдонимите Balkansky и Cooh. Билетите са на цена от 10 лв., а местата са ограничени.\nИмпровизационна вечер, преливаща в „Една нощ с нея” и много м-у-з-и-к-а\n„Някои го могат, други - не“ - това го знаем добре, но особено запознати са Николай Димитров, Иван Парушев, Анита Гергова, Хинка Станимирова, Преслава Андреева и Мариян Гоцев, които стоят зад IMPROduce me. Както вероятно се досещате вече, случващото ще бъде по мотиви, режисура и сценография на публиката. Струва ли си тяхната организация - проверете и то безплатно в 18:00 ч. в Dada Cultural Club на ул. „Георги Бенковски“ 10.\nТя е сбъднала мечтите си. Тя е талантлива. Тя е красива и секси. Тя е звезда. И може да бъде ваша! Докоснете я! Опознайте я! Надникнете в душата й! Изтръгнете от нея и това, което иска да скрие от вас до най-срамните подробности! Ако искате да я опознаете, ако я искате - заповядайте в Dada Cultural Club в 20:00 ч. и споделете с актрисата Тихомира Темелкова нейния моноспектакъл „Една нощ с нея“. Вход свободен.\nВечерта в Dada Cultural Club ще продължи с Backstage Music Party. Dj Wicked ще се погрижи за всички, които са се наситили на театър и ще предложи една раздвижена вечер главно с парчета от филми, но в кавър версии. Начало 22:00 ч., вход - свободен.\nТеатър за малки и големи, уъркшопи, импровизации, танци и много добро настроение на зелено\nЗа да предпази любителите на театралното изкуство от клаустрофобични настроения, на 14 септември Нощта на театрите излиза извън пределите на затворените пространства с дузина отворени локации.\nЛятната сцена в Борисовата градина ще е едно от местата, което ще приюти част от външната програма, която ще е напълно безплатна.\nВ 11:00 ч. сутринта първи на сцената ще излязат от театър „Абсурд“, които са подготвили детска театрална работилница. Между 15 и 20 деца ще могат да изживеят магията на театъра, превръщайки се в истински актьори. Предварително записване няма да има, всяко дете ще може да се включи на място до запълване на бройката.\nМежду 14:30 и 17:00 ч. ще отвори врати първият колеж на „ХаХаХа Импро“ за импровизационен театър. Той има за цел да запознае младите хора с тънкостите на импро театъра, с неговите основни принципи и да ги включи в един напълно импровизиран учебен ден. Участието е безплатно и става с предварително записване на Е-мейл адресът e защитен от спам ботове. с име, възраст, предпочитана храна и т.н. Одобрените ще получат отговор с допълнителни указания.\nВ 17:00 ч. на Лятната сцена в Борисовата градина отново ще се качат от театър „Абсурд“ и ще представят детския спектакъл „Косе Босе“.\nПрез деня очаквайте брейк и хип-хоп танци от „Якрю“/„Монстрайб“ на различни локации из града, сред които пл. Света неделя, Софийски университет - до Ректората, Попа, пред Vivacom Art Hall, езерото Ариана и Лятната сцена в Борисовата градина. Именно на последната локация в 20:30 ч. момчетата ще проведат интересен уъркшоп, разкриващ историята на хип-хоп културата по света и у нас и ще научат желаещите на едни от началните стъпки в брейк танците.\nВ парк „Заимов“, в непосредствена близост до Театър „София“ от „Научи ме“ ще предложат на всички желаещи да се включат един истински малък цветен фестивал, като за всекиго ще има по нещо. Предвидени са уроци по танци, уъркшопи за правене на оригами и бижута, както и за жонглиране и въртене на огън. Ще се рисува, ще се ходи по слаклайн, ще има театрални импровизации, огнено шоу, музика на живо, тарамбуки, диджеридута и чай масала. Началото е в 11:00 ч., а краят - някъде около 23:00 ч. или докато имате настроение. Споделете времето и хобитата си с „Научи ме”, представени на 14-и септември от Калоян Величков, Габриела Савова, Веселина Филипова, Ива Маринчева, Николай Райчев и Виктор Теофилов.\nВ 18:00 ч. двама актьори ще се качат на дърво до Етнографския музей и ще се отдадат на „Блажно наддумване” и комични истории за грешките божии в живота на Адам и Ева. В този театрален проект, базиран на текстове от сборника „Фолклорен еротикон“, том 1, артистите са провокирани от въображението, с което народът е обяснявал произхода на интимността между мъжа и жената. Това са истории за трудностите на Адам и Ева по пътя, който води до еротиката, разкази за постоянните грешки на Господ, в опитите му да направи мъжкото пригодно за женското и обратно. Смях на „знаещия” съвременен човек носят не просто забавните диалози, но и неочакваните гледни точки за радостите, случващи се, „откак дедо Адъм за първи път видя баба Ева и „лъцна“. И всичко това на едно дърво...до Етнографския музей на ул. „Московска“ 6А от 18:00 часа.\nВдъхновен от пространството в подлеза на Централна жп гара, основателят на независимия фестивал mini ARt fest fo и фотограф, който обича да танцува и пътува - Гео Калев, ще представи своя куклен пърформанс. Какво е да си кукла с името Грозданчо и да искаш да се освободиш от конците си - разберете между 19:00 и 20:00 ч. С любезното съдействие на екипа на UnderGara, които се борят за нов и по-приятен живот за ротондата в подлеза пред Централна гара.\nВ парка пред Националната художествена галерия край паметника на Йордан Радичков ще бъде представена Метаморфоза на душите, изразена чрез езика на телата от театър „Атом“. Елате и вижте кои са етапите на дълбоко изменение, през които преминават и в които взаимодействат мъжкото и женското начало, за да достигнат пълна хармония, и тяхната проекция чрез телата на Стефания Георгиева и Христо Таков от театър „Атом“. Това е и личен проект за зрителя - задава му лични въпроси и търси лични отговори. Провокира го сам да изгражда историята и му дава правото на избор дали да остане просто наблюдател, или сам да я преживее, превръщайки се от зрител в творец. Спектакълът ще се от 21:30 и от 22:00 часа.\nНа огненото пиршество за сетивата от 21:30 ч. на пл. „Света Неделя“ Ви канят от Мим-формация Жар театър.\nБез слово, но стихийно, ще се разгърне огнената метафора „IGNIS - Възраждането на София“ на мим-формация Жар театър, която през май празнува своята 20-та годишнина. Зрелищният спектакъл ще разпали въображението с изразните средства на живия огън, театъра, музиката и танца, пресъздавайки легендата за безстрашния Игнис (от лат. „огън“). Той се впуска в изпълнено с изпитания пътуване из подземния свят на Отвъдното, за да върне към живот своето женско алтер его – красивата София („мъдрост“) , жестоко убита от покварените си съграждани. В края на представлението Игнис и възродената София заедно поставят началото на нов просветлен град, носещ името на героинята и следващ законите на мъдростта и устойчивите ценности.\nНа „IGNIS - Възраждането на София“ може да се насладите безплатно от 21:30 ч. на пл. „Света Неделя“.


Първите седалки за новата трибуна "Бесика" са вече на Лаута! - TribunaPlovdiv.bg: Спортни новини, Локомотив (Пловдив), Ботев (Пловдив) и други\nПървите седалки за новата трибуна „Бесика“ са вече на Лаута!\n0 2 671 1 минута четене\nПоредна хубава новина заля феновете на Локомотив (Пловдив) свързана с изграждането на новата трибуна „Бесика“. Част от новите седалки, които ще бъдат монтирани на фенската трибуна, вече пристигнаха на Лаута.\nИначе точно 11 284 сгъваеми седалки ще бъдат на разположение за новите три трибуни, които ще бъдат изградени на стадион „Локомотив“. Става въпрос за „Бесика“, „Спортклуб“ и южната трибуна.\nЦветовете на седалките са бели, червени и черни, като са закупени с част от парите, които бяха отпуснати от Община Пловдив за модернизирането на Лаута.\nОчакванията са, че до 20 март всички седалки ще пристигнат на стадион „Локомотив“. Те започнат да бъдат поставяни, веднага след като бъде монтирана и козирката на „Бесика“.


Снежна приказка над лозята за Трифон Зарезан - Вила Мелник | No39 in Top 50 World's Best Vineyards\nСнежна приказка над лозята за Трифон Зарезан\n18 фев. Снежна приказка над лозята за Трифон Зарезан\nPosted at 18:12h in Новини\tby\tMilitza Zikatanova\nНа 14.02.2021г отпразнувахме деня на Св. Трифон Зарезан, пазител на лозарите и винарите. Тази година празненството беше семпло и в тесен кръг поради епидемичната обстановка, но все пак почетохме традицията като осветихме лозята за здраве и добър берекет.\nГолямата изненада беше снежната обстановка! Да вали сняг е огромна рядкост в Мелнишкия край, където средната температура през зимните месеци е около или над 0°C. Не се притеснявайте – снегът и ниските температури се задържаха само за няколко дни и по никакъв начин не застрашиха лозичките. Очаква ни една добра реколта!\nРитуалът по зарязването извършихме сред чашовидната Широка Мелнишка Лоза. В този малък парцел от 1 декар сме пресъздали традиционния начин на отглежане на Широката. При чашовидната формировка или чашовидното зарязване, лозата се оформя като храст ниско до земята. Гроздът виси на 20см от почвата. За сравнение, при класическата резитба на кордон (редове с колове и телове), гроздoвете са на 80см височина. Това означава, че при чашовидната резитба, гроздът зрее заради топлината, която нагрятата пясъчна почва му отдава.\nТози метод на отглеждане е трудоемък, тъй като лозето се гледа 100% ръчно. Лозичките са засадени на гъсто и използването на земеделски машини е невъзможно. Чашовидно отглежданата лоза ражда два пъти по-малко плод, но неговите вкусове и аромати са изключително концентрирани. А точно това търсим във Вила Мелник – отлично качество.\nRare Varieties Shiroka Melnik Bush Vine е вино, направено точно от това лозе.\nСподеляме с вас снимки от събитието и кадри от дрона на Jonathan Sayeb. А такива снежни снимки от с.Хърсово са рядкост!\nТук можете да видите снимки от миналогодишното пищно празненство за Трифон Зарезан (преди пандемията).\nИ още едно забавно видео от канала на Джонатан:\nвинен туризъм, Зарязване, лозя, традиции, трифон зарезан


Какви мерки предприема Столичната община за мръсния въздух в София? (обзор)\n18.01.2019 • от Милена Кирова\nНово замърсяване на въздуха в 11 града у нас. Това сочат данните на Европейската комисия. Някои станции в София измериха около 3 пъти над среднодневните норми по-високо запрашаване.\nВ борбата със запрашаването и замръсяването на въздуха - още от вчера от Столичната община започнаха да мият основни пътища, сред които: булевардите „Тодор Каблешков“, „България“, „Никола Мушанов“ и „Овча купел“.\nСнегът прикрива всичко. Когато се стопи, остава мръсотията - болклуци и пясък на купчинки.\nИскра Мурарова - Столичен инспекторат: След обработката зимата - предвид тежките дни, които минаха - останали са кал, наноси от пясък. Проверява се проводимостта на дъждоприемните шахти, дали са отпушени, ако не са - се предприемат необходимите мерки.\nГражданите имат своите препоръки и очаквания:\n„Първо трябва да се научим да не си хвърляме боклуците по улицата. Второ, службите, които трябва да си вършат работата - не акционно, а постоянно“, сподели пред камерата ни зрителка.\nПървите 20 електробуса в България тръгнаха по линии 309 и 9 в София. Модернизирането е част от мерките на общината за по-чист въздух и опазване на око...\nПродължават и проверките на столичната община за нерегламентирано горене на отпадъци.\nТеодора Полимерова - директор Дирекция „Климат, енергия и въздух“: Столичната община подаде проектно предложение към оперативна програма „Околна среда“ и има одобрен проект към програма „Лайф“ на ЕК за смяна на горивните инсталации на домакинствата - общо около 20 000 горивни инсталации ще бъдат подменени с нови печки, климатици, с възможност за включване към газоснабдяване или централно топлоснабдяване.\nПодмяната трябва да се случи през следващите 2-3 години.\nЗелен билет се въвежда единствено в случаите, когато имаме реализирано превишение над 200 микрограма на кубичен метър за два последователни дни на 2 станции или на 4 станции за един ден - такива превишения не са отчетени вчера и днес, така че за сега няма да има зелен билет.\nВъпреки това от общината призовават гражданите за пореден път да оставят колите си и да се качат на градския транспорт.\nНегов създател е компания от Скопие, която реставрира ретро коли. С помощта на субсидия от държавен фонд за иновации известната в миналото "Застава" е...


Признаци, че сте под стрес във времена на пандемия - Фото галерии | Vesti.bg\nНе успявате да идете до тоалетната\nЕдно от първите неща, за които трябва да следите е посещенията ви в банята. Храносмилането се забавя, когато сте под стрес и не можете да се изхождате, както обикновено. Това води до спад в имунитета, защото токсините се задържат по-дълго в тялото ...\nЕкспертите препоръчват да подхранвате тялото си с изобилие от зелени листни зеленчуци, плодове, сложни въглехидрати и подходящи за червата храни като живо кисело мляко, кефир и кимчи. Това ще ви помогне да поддържате редовно движенията на червата си и да предотвратите натрупването на стрес.\nИскате захар, захар, захар\nДруг признак, че сте стресирани е невероятното желание за … нещо сладичко. Изследванията показват, че мозъкът ни използва 12% повече енергия при стрес – а захарта е най-бързата форма на енергия за нашия мозък, следователно и копнежът за нея нараства ...\nЗахарта също „активира центъра за удоволствие в нашия мозък“, което ще ви накара да се почувствате по-щастливи и да намали усещането за стрес. Тя обаче не е богата на хранителни вещества, по-добре я заместете с плодове.\nНе можете да изключите\nАко през последните дни ви е било трудно да забравите всичко и просто да заспите, не сте единствени. Невъзможността да „изключите” е сигурен знак, че сте стресирани и това може да повлияе на имунитета ви. Адреналинът, хормон, произведен при стрес, ви кара да се чувствате жици, тревожност и напрежение.\nНай-доброто нещо, което можете да направите е да намерите нещо, което ви харесва, което да ви откъсне от момента на стрес – например четене на книга, слушане на любима музика, гледане на филм, медитация и т.н.\nНе можете да мислите трезво\nПочти винаги невъзможността да се концентрирате и да мислите трезво е резултат от стреса. Ето защо, когато сте под стрес в повечето случаи не вземате най-правилното решение.\nЧувствате се сякаш ще се заразите с коронавирус\nАко се чувствате обречени и сякаш „ей сега и мен ще ме тръшне тая гад”, това отново е стресът. Той ви кара да се чувствате сякаш се разболявате. Стресът учеличава телесното възпаление и една лека хрема може бързо да се превърне в нещо по-тежко при стрес.


7777- спорт, казино и LIVE казино / Спечелили / М. Хамамджиева - 13 000 лева\nМария Хамамджиева спечели 13 000 лева от играта "Сейфове". Цялото ѝ семейство си пробва късмета с билетите на Национална лотария. Любими са им „Американско бинго“, „Casino 7777” и „Златните пирамиди“. Със спечелената сума, щастливката ще купи жилище за сина си.


Lechitel.BG ::: в-к Лечител » Ново ефективно средство срещу гъбички беше изолирано от микробиома на морско безгръбначно\nПретърсвайки океана за антимикробни средства, учени от Университета на Уисконсин-Медисън в САЩ откриха ново антигъбично съединение, което ефикасно атакува мултирезистентни щамове на смъртоносни гъбички без токсични странични ефекти при мишки.\nНовата молекула била намерена в микробиома на вид морско безгръбначно, наречено асцидия, от островите Флорида Кийс. Учените кръстили антигъбичното съединение турбинмицин, тъй като е изолирано от подвид асцидия, наречена Ecteinascidia turbinate.\nБолестотворните гъбички развиват все по-голяма резистентност към малобройните медикаменти, които се използват за лечението им. В резултат на това повече хора умират от по-рано лечими заболявания като кандидоза или аспергилоза, предизвиквани от често срещани гъбички, които понякога стават вирулентни. Откриването на съединения като турбинмицина е ключово за създаването на нови ефективни лекарства. Но макар че последният е обещаващ лекарствен кандидат, все още предстоят допълнителни изследвания и детайлни предклинични проучвания, за да се стигне до предлагане на нов медикамент.\nМнозинството от сега съществуващите антимикробни средства са изолирани от почвени бактерии. Но докато учените продължават да сондират тези микроорганизми за нови лекарствени средства, те често стигат до едни и същи молекули отново и отново.\n„Бактериите в частност са богат източник но молекули. Но много сухоземни екосистеми бяха доста изчерпателно преровени в търсене на медикаменти – казва Тим Бугни, професор от Училището по фармация на Университета на Уисконсин-Медисън и ръководител на проекта за турбинмицина. – В морската среда съществува огромно бактериално многообразие, а тя почти не е проучена.“\nЗа да коригира това, екип от химици, биолози и медици от университета започнал претърсване на пренебрегнатите екосистеми. По-конкретно той имал за цел да открие нови бактерии от морски животни и след това да ги изследва за наличие на нови видове антимикробни съединения.\nЕкипът започнал със събирането на живеещи в океана безгръбначни от района на Флорида Кийс между 2012 и 2016 година. От тях изследователите идентифицирали и култивирали почти 1500 вида актинобактерии – същата група бактерии, която ни е дала голям брой антибиотици. Посредством скрининг учените определили 174 щама, които да тестват срещу резистентната кандида – все по-разпространена и опасна патогенна гъбичка. Турбинмицинът се откроил с ефективността си.\n„Candida auris конкретно е много опасна – казва Бугни. Близо половината от пациентите със системна инфекция с кандида умират. – Щамът на Candida auris, който използвахме при нашето изследване, е резистентен към всичките три класа съществуващи антигъбични медикаменти.“\nИзследователите тествали пречистен турбинмицин срещу 39 гъбички, изолирани от пациенти. Тези щамове представяли различни видове и обхващали всички известни начини, по които гъбичките са развили резистентност към наличните лекарства. При лабораторни проучвания турбинмицинът спирал размножаването на или унищожавал почти всички гъбични щамове в ниски концентрации, което свидетелства за мощен ефект.\nПодобни опити при мишки, инфектирани с резистентни щамове Candida auris и Aspergillus fumigatus, също демонстрирали способността на съединението да атакува резистентните гъбички. Понеже гъбичките и животните са близки родственици и затова имат сходни клетъчни механизми, антигъбичните средства могат да се окажат токсични и за животните. При все това турбинмицинът не показал никакви токсични ефекти при мишките, дори в 1000 пъти по-високи концентрации от минималната доза. Ефективната доза би се равнявала на няколко десетки милиграма за възрастен човек със средно тегло – по-малко в сравнение с много други антибиотици.\nСпоред експерименти, проведени от изследователите, турбинмицинът изглежда атакува клетъчното пакетиране и организационната система на гъбичките. Той блокира действието на протеина Sec14p, като крайният резултат е, че гъбички като кандида не могат да се пъпкуват, за да се размножават. Други видове, когато са изложени на турбинмицин, може да имат затруднения да прехвърлят клетъчно съдържание наоколо, за да растат.\nВ момента екипът е насочил вниманието си към подобряване на молекулата чрез леки видоизменения на структурата й, които биха могли да подобрят лекарствената й ефективност.\n„Сега разполагаме с инструментите, за да сортираме кандидати, да намираме обещаващи щамове и да добиваме молекули, за да провеждаме изследвания при животни – казва Бугни. – Това е ключът към борбата с мултилекарствената резистентност: нужни са ни уникални молекули.”\nБел. ред. Маслото от риган в КАНДИМИН® подпомага борбата с някои видове гъбички и е с доказано действие в практиката. На стр. 23 четете повече за отличните качества на продукта.


РИБЕНО МАСЛО ОМЕГА-3-7-9 + АСТАКСАНТИН течна формула с вкус на портокал 60 мл WILEYS FINEST (WILEYS FINEST WILD ALASKAN FISH OIL OMEGA 3-7-9 + ASTAXANTHIN orange flavoured liqiud 60 ml), цена и информация\nНачало › Е-Аптека › Хранителни добавки › Омега мастни киселини › Омега 3-6-9 › WILEY'S FINEST › РИБЕНО МАСЛО ОМЕГА-3-7-9 + АСТАКСАНТИН течна формула с вкус на портокал 60 мл WILEY'S FINEST\nВиж всички от WILEY'S FINEST ›Виж всички Омега 3-6-9 мастни киселини ›Виж още от Витамин А и Д в комбинация (A11CB) ›\nХранителната добавка е в удобна за път опаковка и е с приятен вкус на портокал. Съдържа пречистено рибено масло, витамини A и D и антиоксиданта Астаксантин. Напълно естествен източник на Омега-3 мастните киселини ЕРА и DHA.\nПри производството на добавката са използвани мoлекулярни съединения и съвременни пречиствателни техники, които гарантират премахването на полихлорирани бифенили (ПХБ), живак, олово, арсен и кадмий. Продуктът е съобразен с най-високите стандарти за качество.\n- спомага за намаляване нивата на холестерол;\n- предпазва от сърдечно-съдови заболявания;\n- защитава и забавя развитието на атеросклерозата;\n- подпомага синтеза на миелин;\n- влияе благоприятно в борбата с определени видове рак;\n- намалява риска от инфаркт;\n- сваля високото кръвно налягане;\n- подсилва паметта и концентрацията;\n- има благоприятно, успокояващо действие при депресивни състояния;\n- бори се с натрупаните мазнини;\n- притежава антиоксидантни свойства;\n- помага при развитие на мозъка на бебето по време на бременността;\n- помага при проблеми със съня;\n- прави кожата по-красива и по-здрава.\nПрепоръчителна доза: По 2 чаени лъжички на ден с храна.\nСъстав: пречистено РИБЕНО масло от дива ТРЕСКА (Gadus chalcogrammus) от Аляска, антиоксидант: екстракт, богат на токоферол (естествен Витамин Е), естествен овкусител: портокал.\nХранителна информация 5 мл (1 ч.л.) % ПДП\nПречистено рибено масло, осигуряващо: 4500 мг\nОмега-3 мастни киселини, от които: 900 мг\nДруги Омега-3 мастни киселини 240 мг\nОмега-9 мастни киселини (Олеинова киселина) 600 мг\nОмега-7 мастни киселини (Палмитолеинова киселина) 220 мг\nВитамин А 900 - 2400 μg 112% - 300%\nВитамин D3 0,02 - 0,25 μg 0,25% - 5%\nAстаксантин 5 - 15 μg\nВнимание: Не превишавайте дневния прием. Не използвайте добавката като заместител на разнообразното и балансирано хранене. При предстояща операция или при употреба на лекарства, които разреждат кръвта, се консултирайте с лекар. Да се съхранява на място, до което децата нямат достъп.\nВЗАИМОДЕЙСТВИЯ НА РИБЕНО МАСЛО ОМЕГА-3-7-9 + АСТАКСАНТИН течна формула с вкус на портокал 60 мл WILEY'S FINEST\nАналози на РИБЕНО МАСЛО ОМЕГА-3-7-9 + АСТАКСАНТИН течна формула с вкус на портокал 60 мл WILEY'S FINEST\nКОМЕНТАРИ КЪМ РИБЕНО МАСЛО ОМЕГА-3-7-9 + АСТАКСАНТИН течна формула с вкус на портокал 60 мл WILEY'S FINEST\nРИБЕНО МАСЛО ОМЕГА-3-7-9 + АСТАКСАНТИН течна формула с вкус на портокал 60 мл WILEY'S FINEST Е СВЪРЗАН КЪМ\nПолиненаситени мастни киселини Омега 9


Проф. Георги Марков е директор на Института по история към БАН от 1993 година. Завършва история в СУ "Св. Климент Охридски". Доктор е на историческите науки, преподава в Софийския университет и в Нов български универистет. Научните му интереси са в областта на новата история. В момента подготвя история на Втората световна война.\nИма ли нещо символично, че на 9 май се празнува както победата над нацизма и края на Втората световна война в Европа, така и деня на Европа?\nСтава дума за една и съща дата, но за две различни години. Когато става дума за 9 май 1945 г. - това е краят на войната в Европа, но това е и дележът на Европа. На конференцията в Ялта - февруари 1945 г., тримата велики - Сталин, Рузвелт и Чърчил, се споразумяха да разделят Европа. Чърчил обаче знаеше, че без Червената армия не можеше да победи Хитлер и плати на Сталин исканата цена - Източна Европа да бъде под съветска власт. Рузвелт, който още не знаеше дали ще има атомна бомба, се нуждаеше също от Червената армия, за да се справи с Япония и също се съгласи на разделението на Европа.\nПървата стъпка към обединението на Европа е 9 май 1950 г. Този ден не е избран случайно и тогава се сключва първият икономически договор за въгледобив и стомана в Западна Европа.\nКоя е най-важната поука от Втората световна война?\nВ двете световни войни европейците взаимно се изтребват. Най-големите бойни полета и гробища са в Европа и вече светът не е Европа. Тогава загина евроцентризмът. Стара Европа вече мина на заден план в световната история. Поучени от милионите жертви европейците решават, че трябва да се обединят в една Европейска общност, сега Европейски съюз, за да се завърнат като фактор в световната политика и икономика. Това е най-мъдрата поука от двете световни войни. Когато европейските народи воюват губи цяла Европа и печелят други на други континенти - в Америка и в Азия.\nВтората световна война има дългосрочни последици, тъй като с нейното завършване започна Студената война и Европа и обществата бяха разделени.\nСъгласен ли сте с твърдението, че победата над нацистка Германия има две лица - това е победа над една тоталитарна идеология и същевремено победа на друга тоталитарна идеология над източната част на Европа?\nДа. Защото Втората световна война, за разлика от Първата не е толкова борба между нациите, колкото борба между идеологиите. Съветската армия премина през България, но насади и съветския модел за 45 години. Но това е с разрешението на западните Велики сили. Те също имат историческа вина за разделението на Европа, която премълчават. Западните Велики сили се оправдават, че Сталин ги е излъгал, че в Източна Европа ще има свободни и демократични избори в присъствието на Съветската армия. Сталин и СССР, но и западните страни много точно спазваха споразумението за дележа на Европа до падането на Берлинската стена. Когато през 1956 г. унгарците се вдигнаха на въстание те чакаха американските танкове. Но има Ялта. И чехите имаха Пражка полет, имаше ноти, протести, но какво от това.\nКак ще коментирате писмото, публикувано вчера във "Файненшъл таймс" и подписано от бивши дисиденти, сред които и бившият ни премиер Филип Димитров, които заявиха, че честването на 9 май в Москва е пародия?\nСпоред мен тук има известно бъркане на събитията и на ценностите. През Първата световна война решаващият фронт е Западният фронт, докато във Втората световна война решаващият фронт е Източният. Червената армия е главната сила на антихитлеристката коалиция и Чърчил го признава. Естествено е, че отбелязването на края на войната ще стане в Москва. САЩ са дали около 350 000 жертви. За десет години толкова загиват в автомобилни катастрофи. А съветските жертви непрекъснато растат. При Сталин бяха 7 милиона. Хрушчов, който изобличи култа към Сталин ги докара на 20 милиона. Сега стана ясно, че загиналите от бившия СССР са 27 милиона. От общо 55 милиона загинали във войната половината жертви са съветски граждани.\nДруг е въпросът, че това е повод да се скърби, а не да се гордеят в Москва с дадените жертви. Тук историкът веднага пита - защо трябваше толкова милиони да загинат? Кой е виновен? Хитлер - ясно, той е виновен с плана "Барбароса" и "Моята борба". Но кои са виновни в Кремъл? Тук руските историци трябва да извадят неудобната истина. Ако не бяха грешките на Кремъл жертвите нямаше да са 27 милиона.\nЩо се отнася до освободителната мисия на Червената армия президентът Путин изброи по инерция от съветската епоха 11 освободени народа. Прибалтийските народи с право се сърдят и искат извинение, тъй като те са окупирани от Съветската армия въз основа на пакта Сталин-Хитлер от 23 август 1939 г. Това е първият дележ на Европа и документът се криеше от съветските историографи.\nТрябва ли Русия да се извини за окупацията на Прибалтика?\nТрите малки балтийски държави са в правото си да искат извинение от Русия. Веднага обаче трябва да се постави въпросът и за България. Някои говорят за т.нар. второ освобождение на България. Трябва да се знае - няма две освобождения, има само едно освобождение. Второто е окупация. Това може да се докаже с архивни документи и това в Москва много добре го знаят.\nНа 5 септември 1944 г. Съветският съюз обявява война на България. На 8 септември Съветската армия нахлува в България. На 9-ти става държавен преврат с решаващата помощ, както се признаваше от БКП, на Съветската армия. Но до края на 1947 г. имаме статут на окупирана държава. Московското примирие от 28 октомври 1944 г. е много странно примирие. От една страна Българската армия трябва да сложи оръжие като съюзник на Хитлер, от друга страна трябва да го обърне срещу Хитлер. Цялата Българска армия е включена в състава на Трети украински фронт под командването на маршал Толбухин. А неговият началник щаб ген. Бирюзов е заместник-председател, но фактически е председател на Съюзната контролна комисия, която действа в България. Това е върховният орган на управление, който е над правителството на Отечествения фронт. Без подписа на ген. Бирюзов не може да мине постановление на Министерския съвет.\nОсвен това в България има група съветски окупационни войски. Ние поемаме всички разноски на съветските окупационни войски. Те се изтеглят от България по силата на Парижкия мирен договор от 10 февруари 1947 г., който е договор с победен съюзник на Хитлер. Мит е, че ние сме победили заедно със Съветската армия. Това не е вярно.\nВъпреки че след 9 септември 1944 г. България участва във Втората световна война на страната на антихитлеристката коалиция, ние не сме сред победителите, така ли?\nНие воюваме на страната на антихитлеристката коалиция, даваме хиляди жертви, но не се стига до признаването ни за победител. През 1945 г. Сталин е извоювал 3 гласа в ООН - Съветският съюз, Украйна и Беларус. Вижте каква е тактиката на съветското правителство. Украйна и Беларус гласуват за признаването ни като победител във войната, а Съветският съюз - против. Има протоколи на ООН. България не е призната за съвоюваща държава и по силата на Парижкия договор трябва да плаща репарации на Югославия и Гърция. Армията е ограничена на 60 000 души. Всички германски и италиански активи стават съветска собственост. Освен това съветите изнасят оборудване на заводи и предприятия, които са германски и италиански. Когато напускат съветските войски "забравят" да ни върнат локомотивите и вагоните.\nБез да отричаме участието на Българската армия и жертвите, които дадохме, без да оскърбяваме ветераните, но такива са събитията и не бива да ги преиначаваме. Ние не сме победители, а победени.\nЗащо СССР не ни призна за съвоюваща страна?\nЗащото винаги можеха да ни размахат пръст и да кажат: "Вие, съюзниците на Хитлер сте по-ниските." И ние се снишавахме пред тях.\nПобедените страни във Втората световна война вече нееднократно са се извинявали заради извършените от тях престъпления. Трябва ли и победителите да се извинят?\nКрайно време е да се каже, че и победителите трябва да бъдат съдени за военни престъпления. Ние знаем престъпленията на Тристранния пакт. Нека да се видят и военните престъпления на другата страна. За да напишем историята на Втората световна война трябва да се разделим с порочното начало, че историята се пише от победителите. Екатерина Велика казва на генерал Суворов, че победителите не ги съдят. Смятам, че и победителите трябва да се извинят за своите военни престъпления.\nНапример, не се говори за Дрезден, когато през февруари 1945 г. градът е претъпкан с бежанци от Прусия. 115 000 хиляди души, сред които много жени и деца, са изгорени живи с напалм от английски бомбардировачи. Това е престъпление срещу човечеството. САЩ казват - да разделихме Европа, съжаляваме за Прибалтика и толкова. Те не са се извинили на японците за Хирошима и Нагазаки. Американската рана е Пърл Харбър. Толкова американски филми бяха направени за това. Там загиват 3200 души военни - моряци и летци. А в Хирошима и Нагазаки жертвите са 340 000 души. Нека кажем нещо и за Съветската армия, която беше идеализирана в България. За убийството на хиляди полски офицери в Катинската гора, което се приписа на Хитлер е известно. Едва в началото на 90-те години Горбачов се извини. Известно е, че по заповед на Сталин бяха избити интелектуалци и офицери в Прибалтика.\nПрез Втората световна война не се завръщат почти 2 млн. съветски военнопленници. Същевременно пък за унищожени половин милион германски военнопленници. Те са държани в лагери до 1955 г. - 10 години след края на войната, когато Аденауер освободи последните. От Шеста армия на фелдмаршал Паулус, която е 330 000, са пленени 90 000. От тях само 6000 са оцелели. Има конвенции за военнопленниците. Вярно е, че Хитлер не ги е спазвал, но и Сталин не ги е спазвал.\nКогато са обсадени някои германски градове, германски параходи евакуират жени и деца, които са били струпани по палубите и се виждат от съветските подводници, но те ги потапят с торпедо. Жените и децата били виновни за Хитлер и трябвало да отговярят за него. Нашият кораб "Струма" с 600 евреи, които през България бягат за Палестина, е потопен в Босфора от съветска подводница. Макар че нашата марксистко-ленинска историография твърдеше, че това била германска подводница.\nБългария пък трябва да признае, че не успя да спаси евреите в Македония и Беломорска Тракия. Така е в историята. Понякога сметката е цинична, но е вярна. Историята не може да бъде черно-бяла и няма само лоши и само добри.\nТрябва ли да се пренапише историята на Втората световна война?\nИсториците трябва да напишат отново историята на Втората световна война и това важи и за участието на България във войната. Втората световна у нас включваше и Гражданската война, която раздели обществото, раздели историографията и оценките са коренно противоположни. Историята трябва да се напише наново и да не се дели на победители и победени, тъй като който е победен иска реванш. До кога ще си връщаме? Всеки си държи на своята страна.\nТрябва да приближим историята колкото се можеше повече към истината. Някои искат да бутнат паметника на Червената армия. Аз съм против бутането на паметници. Това е една епоха. Това че бе съборен мавзолея не означава, че 45 години не е имало еднопартийна диктатура.\nПо време на така наречената символична война у нас, която се превърна във въздушна загиват 2500 души. Няма паметник на тези жертви. Не беше удобно. До 1989 г. Компартията, ругаейки американския империализъм, можеше да направи един паметник на жертвите на англо-американските бомбардировки. Но те пък са част от антихитлеристката коалиция и бомбардират със съгласието на Сталин. Сега сме в НАТО и американците и англичаните ни са съюзници и няма да ги дразним. Но истината в историята е неудобна. Така беше преди 1989 г. така е и сега. Няма вече неудобни истини. Те трябва да се кажат. Трябва да се каже и за жертвите на Гражданската война в България. Иначе не можем да постигнем това прословуто национално помирение.\nСмятате ли, че е възможно у нас да има общ пантеон на жертвите на фашизма и на комунизма? Имаше идея мавзолеят да бъде превърнат в такъв пантеон.\nДа имаше такава идея. И за Братската могила имаше подобна идея. У нас го няма генерал Франко. Испанската гражданска война е най-жестоката война - през 1936 -1939 г. загиват 1 млн. души. Но ген. Франко, който е от едната страна на барикадата, казва, че този народ не може да е вечно разделен и да се мрази. Той заявява: "Дайте аз ще го помиря" и издига Долината на падналите в Мадрид. Това е един огромен паметник, на който пише "Всички те паднаха за доброто на Испания". И франкисти, и комунисти, и анархисти смятат, че ще изградят една по-добра Испания.\nДобре, че успяхме да спасим Гарнизонното стрелбище, тъй като то щеше да бъде съборено. През 1991 г. предложих там да направим Музей срещу политическото насилие. По-късно до табелката, която стои там "55 разстреляни комунисти" добавихме и "Жертви на политическото насилие". Негови жертви са както комунисти, така и регенти, министри, и депутати.\nНие историците трябва да помирим страстите. Ние не трябва да оправдаем, а да обясним събитията от Втората световна война. До 1989 г. има издадени хиляди книги за тази война, но те бяха написани през призмата на победителите. Те казваха кой е фашист, кой е антифашист и кой трябва да бъде зачеркнат и охулен в историята.\nНие не можем да махнем партизанското движение у нас, а трябва да обясним защо и как е възникнало и как са се развили събитията. Макар и командван от Москва нашият вътрешен фронт срещу държавата е част от европейската съпротива и не можем да се правим, че това не е било.\nКак оценявате жестовете, които направиха един към друг лидера на БСП Сергей Станишев и премиера Симеон Сакскобургготски - единият поднесе цветя на жертвите на терористичния акт в църквата "Света Неделя" през 1925 г., а другият му благодари. Това според вас част от помирението ли е или е чисто предизборен ход?\nТова е предизборен ход от страна на двамата. Те не могат да преодолеят своето ДНК. И Симеон е син на баща си цар Борис ІІІ, и Станишев е син на Димитър Станишев - секретар на ЦК на БКП и най-младият чавдарец. Не казвам, че децата трябва да отговарят за родителите си. Но нито Симеон ще каже - "Да моят баща е сгрешил и има грях във Втората световна война", нито Станишев ще отрече, че баща му се е борил против монархо-фашистката диктатура. Миналата година той обикаля партизанските землянки. Така че това е предизборен ход, опит за помирение с цел евентуална коалиция след изборите.\nНо истинско помирение ли е това?\nНе, това не е искрено. Политиците имат свои сметки с историята. Не съм съгласен, че трябва да се загърбва историята. Раните не трябва да се ровят, а трябва да се извлекат горчиви поуки от тези жертви и да се разбере, че няма вечни победители и няма вечни победени. Историята е като пълноводна река, тя тече и щастие е, че никой няма последната дума. Когато чуя някой да ми каже - "Това е истината", аз казвам, че този не е историк. За историка истината е една непостижима мечта.


Лондон 2012 | Сър Крис Хой спечели историческа шеста олимпийска титла в колоезденето - Dnevnik.bg\n20:28, 07 авг 12 , 3101\nХой триумфира в дисциплината "Кейрин" и стана най-успешният британски спортист в цялата история.\nПред погледа на премиера Дейвид Камерън и под бурните аплодисменти на публиката в колодрума "Лондон Велопарк" той триумфира в дисциплината "Кейрин" и стана най-успешният британски спортист в цялата история.\nС една титли в Атина, три в Пекин и две в Лондон Крис Хой задмина постижението на сър Стивън Редгрейв, който спечели пет златни медала в гребането в периода 1984-2000 г.\nХой беше без конкуренция във финала в дисциплината "Кейрин". С изключително ускорение в последните 60 метра той успя да изпревари почти с един велосипед разстояние единствения си реален конкурент - Максимилиан Леви от Германия.\nНовозеландецът Симон ван Фелтхофен и холандецът Тюн Мюлдер получиха бронзови медали, след като фотофинишът показа, че двамата са финиширали с абсолютно равно трето време.\nЛора Трот спечели драматично женския омниум и взе втори златен медал в Лондон\nС този финал беше сложен краят на олимпийския турнир по колоездене на писта. Очаквано домакините от Великобритания доминираха напълно и спечелиха седем от десетте дисциплини. По една титла взеха Австралия, Германия и Дания.\nДнешният ден беше още по-голям празник за британците, тъй като Лора Трот спечели драматично женския омниум. След шестте дисциплини тя изпревари само с 1 точка американката Сара Хамър. Анет Едмъндсън остана с бронзовия медал.\nЕдинственото британско разочарование на колодрума беше Виктория Пенделтън. Във финала на женския индивидуален спринт тя спечели първия манш с 1 хилядна разлика пред Ана Миърс от Австралия.\nСлед това обаче резултатът на Пенделтън беше анулиран заради престъпване. Във втория манш Миърс спечели със стабилна преднина от 0.130 секунди.\nБританки подобриха два пъти световен рекорд в колоезденето\ntakeshi303 20:46, 07 авг 12 / Неутрално\n[quote#1:"ku4e"]А има толкова масови спортове извън олимпийските. Карай да върви [/quote] Челик, народна и ме...\nРейтинг: 691 20:31, 07 авг 12 Неутрално\nКой е чувал за тия дисциплини, все е колоездане, но се раздават медали...\nА има толкова масови спортове извън олимпийските. Карай да върви\nРейтинг: 716 20:37, 07 авг 12 Неутрално\nИма си сайт на олимпийските игри, има си и правилник.\nРейтинг: 754 20:46, 07 авг 12 Неутрално\n[quote#1:"ku4e"]А има толкова масови спортове извън олимпийските. Карай да върви [/quote]\nЧелик, народна и медицинска топка и най масовият от всички четири по 100 със шопска.\nРейтинг: 1892 21:43, 07 авг 12 Неутрално\nПодготвили се хората - печелят медали ....\nРейтинг: 381 23:32, 07 авг 12 Неутрално\nТова, че някои ''интелигентни'' българи не са чували изобщо за колоезденето (на писта), не значи че не е популярно. Изобщо нямаш представа колко много, много хора се интересуват от колоездене, светът не се върти само около полулярните в България спортове, до #1.\nА Крис Хой е една легенда... Британците очаквано намачкаха всички на олимпийският колодрум..\nРейтинг: 648 12:43, 08 авг 12 Неутрално\n[quote#5:"yavor_"]светът не се върти само около полулярните в България спортове[/quote]\nКолоезденето всъщност е популярно и в България и става все по-популярно ( макар и не това на писта)


Мехлем - чудо против изгаряния, рани и болки в колената\nНАЧАЛО ЗДРАВЕ Мехлем – чудо против изгаряния, рани и болки в колената\nМехлем – чудо против изгаряния, рани и болки в колената\nНе съм намерила по-добра рецепта. Авторът й Татяна Вакленко пише: “Имам рецепта за един прекрасен мехлем. Той е “спасител” в нашето семейство. Този мехлем много добре тегли гнойта. ”\nЗа какво се употребява:\nсинузит (разтопете в лъжица малко мехлем и докато е горещ, го дръпнете с пипетата, капнете в носа си няколко пъти подред).\nгноен отит (клечка за уши, напоена с мехлема, се вкарва в ухото)\nабсцеси и циреи, бронхи, болки в стомаха (по три пъти на ден взимайте по 1/3 чаена лъжичка от мехлема, преди хранене).\nмиома, кисти на яйчниците, възпаление (намажете влагалището)\nтрофични язви, изгаряния, болка в коленете.\nЗа получаването на мехлема е необходимо:\n200 грама слънчогледова олио\nпчелен восък (кибритена кутия)\nжълтък от варено яйце\nВ емайлирана тенджера най-малко 2 литра сипете олиото и восъка. Сложете на слаб огън и разбърквайте, за да се стопи восъка. Когато мазнината кипне, вземете малко жълтък, стрийте го между пръстите и го пуснете в кипящото масло. Маслото ще започне да образува пяна. Отстранете от огъня, така че съдържанието да не кипне. След това сложете на огъня отново и повторете процеса, докато не използвате целия жълтък.\nОтстранете от огъня (мехлемът е готов). Докато все още е горещ, го филтрирайте през цедка.\nКогато кремът се охлади, го поставете в хладилник. Мазта може да се съхранява в хладилник в продължение на 10 месеца.\nМехлем за рани.\nАко някога е трябвало да бъдете в болница по неврохирургия, вероятно сте видели, че страдащите хора са от различни възрасти.\nТака че в интензивното се появи една жена след автомобилна катастрофа, на която в областта на таза зееше ужасна рана и имаше и рани по корема си. Мехлемът я спаси, затова може да бъде описан като чудотворен! Лечението се случи пред очите ми. Зеещата рана започва да зараства, порозовява и накрая изчезна.\nРецептата ми я сподели пациентката от съседното легло. Съветвам ви да приложите описания мехлем при рани от залежаване. Ако количеството ви се струва прекалено голямо, намалете с 1/2 или 1/3 всяка съставка.\nВижте още: Понижете кръвната си захар с тези 4 природни съставки\nПрополис – 50 грама натрошен,\n10 грама пчелен восък,\n300 грама чист вазелин (продава се в аптеките).\nВземете емайлиран съд и изсипете вътре прополиса, пчелния восък, вазелина. Сложете на котлона, бъркайте непрекъснато, докато заври, а след това оставете 1 час на тих огън. Свалете от огъня, охладете, добавете 150 грама мед, 500 грама фурацилин (продава се в аптеката). Всичко се разбърква добре и се вари след момента на кипване още 15 минути на слаб огън. Охладете и сложете в чист стъклен буркан с капак. Съхранявайте мехлема за дълго време на хладно място.


Здравословна рецепта за обяд за отслабване\nСтаро училище културизъм рязане диета\nПие лимонов зелен чай\nЗдравословна рецепта за обяд за отслабване - Усъвършенствана garcinia cambogia и solpria как да използвате\nИдеи за вкусен обяд за 30 минути. Вкусен Здравословен Обяд, 38 идеи.\nИдеи за бърз обяд. Идеи за бърз обяд с ориз. Ако сте на диета може да сте разочаровани защото не изглежда да се губи много тегло. Подходящата да почиваме по- добре през нощта, здравословна вечеря не само ще ни помогне да изглеждаме по- добре физически, но а на сутринта да ставаме. Изпробвайте тази лесна здравословна рецепта: сьомга на пара с подправки зеленчуци. Идеи за Бърз Обяд, 38 идеи.\nАко свържете този план със здравословна. Свежи идеи за пролетен обяд. Здравословна рецепта за обяд за отслабване. Перфектната вечеря за отслабване.\nСупер ефективната диета е много лесна за изпълнение , която ще ви представим днес вие ще се отървете от излишните килограми с лекота! Лесен вкусен и здравословен обяд. Идеи за бърз обяд с пилешко. Готвени ястия в тази рецепта за отслабване вечеря помощ не само отговарят на апетита препарирани човек се нуждае от енергия, тъй като те могат да бъдат използвани изцяло за всички, не само тези които имат за цел е да се намали теглото. Вкусни идеи за детски обяд. 10 бързи рецепти подходящи за моментите когато. Здравословна рецепта за обяд за отслабване.\nЛесна диета за отслабване: Свалете 13 кг за 15 дни! Здравословна и лесна диета за отслабване 4 кг. Идеи с яйца за обяд.\nИдеи за здравословен обяд в училището. Затова след първите 10 бързи вечеря, вкусни идеи за бърз обяд , лесни Супичка събира на едно място още 10 идеи за “ какво да сготвя набързо”.\nЗа месец Най- евтиното и бързо отслабване с вода Безглутенова диета за една седмица Упражнения за отслабване. Здравословна лесна диета за отслабване 1 Здравословна лесна диета за отслабване 4 кг.\nЗакуска обяд вечеря за отслабване: безупречни възможности! Гладувам за да отслабнете име изпълнени с не само нарушение на обмяната на веществата.\nЯстието е чудесен вариант за вашата диета за отслабване за обяд вечеря. Супер ефективната диета е много лесна за изпълнение , която ще ви представим днес вие ще се. Омлет с домати на фурна Поднася се с поръсени зеленчуци и филийка полнозърнест хляб. Как да се яде само закуска и обяд за Отслабване.\nОтслабвам диета диаграма в хинди\nЛентово течно диетично меню\nПрироден прогестерон крем загуба на тегло\nМазнина горелка добавка в индия\nGarcinia листа hikkaduwa\nЧисти зелени кафе елитни съставки\nОтслабнете на горната част на гърба\nЗдравословен седемдневен диетичен план\nE39 загуба на тегло\nОбяд рецепта Кърмене\nЗдравословна и лесна диета за отслабване 4 кг. за месец вход през facebook Активирай автоматично своя акаунт в За Жената, като влезеш през твоя Facebook.\nТази рецепта е подходяща както за закуска и обяд, така и в случай, че се нуждаете от допълнителна енергия между основните хранения. За да сте сигурни, че яйцата са готови, може да ги обърнете с помощта на шпатула и от другата страна.\nHarga garcinia диета 777\nНачална диета за сила на воина\nОмлет с домати на фурна Поднася се с поръсени зеленчуци и. Вижте нашите 5 идеи за нискокалоричен обяд.\nВариантите за нискокалоричен обяд, които ви предлагаме, са с около 400 калории.\nZ4 загуба на телесна маса от skinista\nНай често предписаните лекарства за отслабване\nРецепта Часови готварски\nНе само броят на калориите обаче е от значение. Вечерята трябва не само да вкусва добре, но и да бъде здравословна.\nВ този пост предлагаме 4 велики идеи за вечеря, които отговарят на тези условия.\nОтслабване здравословна Мазнина\nНашите рецепти. Рецепти здравословна диета за отслабване.\nПомислете за някои от най- вълнуващите и солени рецепти от диетата на здравословни храни, които posodeystvuyut за да.


Как да направим краката по-дълги: 10 съвета - Mall112.com\nТърся, например: G-Star Raw\n10 съвета за визуално по-дълги крака | Mall112.com\nАко някога сте се вглеждали в краката на другите момичета и тайничко сте мечтали да имате дълги, слаби крака, то знайте – Съществуват много начини за визуално удължаване. Предлагаме ви да видите тези десет чудесни съвета, които ще ви научат как да направите краката по-дълги.\nДрехи с висока талия\nПолите с висока талия ще създадат впечатлението, че краката ви са по-дълги от тези. Същото може да направите и с къси панталони.\nДруг добър начин да направите краката по-дълги е да носите черни чорапи. Черните чорапи са секси и елегантни, а също така издължават краката и ги правят да изглеждат много по-тънки.\nДруг съвет за това как да направите краката по-дълги и да изглеждате по-тънки е да използвате бронзов тен за крака.\nПлатформи и токчета\nНай-лесният начин да удължите краката си е да носите обувки с високи токчета. Макар, че тук ще трябва да смените така любимите маратонки за ежедневна употреба.\nДруг съвет за това как да направите краката по-дълги е да носите пола A-линия. Самата форма, подсказва как става удължаването.\nНай-добрите дънки също удължават краката, а ако те са тъмни дънки ще издължат и ще направят по-слаба.\nНе носете пола в хоризонтални ивици\nВсички видове хоризонтални детайли на панталони или поли работят срещу вас.\nДруг съвет е как да направите краката си по-дълги е с поли с асиметрични шевове.\nСъчетайте цвета на обувката с цвета на панталоните\nОще един добър съвет за това как да направите краката по-дълги е като носите панталони или дънки, опитайте да съчетаете цвета на обувките с цвета на панталоните си.\nНосете блузи и ризи с дължина\nПоследният ни съвет за това как да правите краката по-дълги е насочен към избора на ризи и блузи. Когато ги носите на клин или панталони по тялото, нека са по-дълги. Ако носите поли, то те нека са по-къси.


Мога да ти дам промо код за -10% от онлайн магазина им, ако решиш, че искаш физически терминал.\nНе ми се отварят повечето бг сайтове\nКажи някой конкретен сайт, който не ти се отваря - да проверим, дали се стига до него от чужбина. Освен това - кой ти е интернет доставчикът? Я отиди на www.whatismyip.com и кажи какво ти е IP-то, през което излизаш в интернет.\nИзкарване на карта от банка?\nНе съм 100% убеден, но на 99% за да ползваш Visa Cash Back трябва да направиш покупка. Т.е. купуваш си примерно едни дъвки и можеш и да изтеглиш 50лв. Обаче ако искаш само да изтеглиш, без покупка - не може. Отделно повечето карти имат security limits - т.е. примерно колко транзакции можеш да...\nПичове, безплатно е само сиренцето в капана за мишки. Ако "печелите" от транзакции, значи ще ви товарят с месечни или годишни такси за картата, сметката и т.н. Иначе да, картовите схеми наистина споделят част от таксите за транзакции с Card Issuers. Но все пак и тези Card Issuers трябва да...\nПо банкова сметка, ама каква? И с каква такса за превода?\nАко не искаш Mastercard, а VISA, може да видиш тук - www.giftcard.bg Обаче не може да теглиш на банкомат с нея. Само за POS терминали и онлайн става.\nЕмаг едно на ръка, а Лукойл колко оборот има, от както купиха рафинерията в Бургас и колко данъци са платили? Защото май всяка година излизат счетоводно на загуба и данъци йок.\nИмаше някаква наредба на БНБ, че ако имаш банкова сметка в чужбина, трябва всяка година да подаваш декларация до БНБ за банковите си сметки (в чужбина) и наличностите по тях. Не знам дали някой реално си играе да подава такива декларации и дали има някакви санкции, ако не го направите, но все...\nЗащо не мога да изпратя пари към MasterCard от PP?\nСамо към карта VISA може. Към MasterCard не може.\nКакво трябва да може да прави едно електронно банкиране (и как), за да го считате за добро?\nPaypal pending payment?\nМоже човекът да е платил с e-check. В такъв случай плащането ще мине до седмица (или ще бъде отменено). Не му изпращай стоката, преди плащането да е завършило успешно. https://www.paypal.com/us/selfhelp/article/I-received-an-eCheck,-but-the-payment-is-pending-Why-FAQ3265\nВъпрос относно плащане чрез PayPal\nНе ги смятай в левове, а в проценти. Мисля, че последно вземаха 3.5% над "официалния" курс пейпал.\nEpay.bg добавяне на карта\nА когато плащаш с картата, получаваш ли СМС? Ако да - в получения СМС би трябвало да се съдържа кодът, който ти трябва за верификацията.\nАко има СМС известяване от банката за авторизации по картата, ще стане веднага. Но ако няма СМС изестяване - ще трябва да изчака няколко работни дни, за да му се появи в електронното банкиране.\nНа мен като ми изтече старата от ДСК (Virtual Visa) не ми е искало да верифицирам новата. Въвеждам само новата expiration date и cvv и толкоз. Номерът на картата си е същият като на старата.\nВнос на 200 броя допълнителни батерии(POWER BANK) от Китай\nИма и други евентуални препятствия - след някакви инциденти и заради опасения от експлозии бяха въведени ограничения за транспортиране на литиеви батерии в нехерметичната част на самолетите (т.е. карго). Та провери с UPS дали приемат да транспортират литиеви батерии. Всеки превозвач си има...\nПродава се: Продава се dimityrdimitrov.com\nЕ ако сайтът се казва dimityрdimitrov.com, как да не се асоциира с твоето име? С Иван Иванов ли да се асоциира?\nRe: От: От: От: Защо в България няма производство? По тази логика и в Германия не се правят коли - защото примерно сноповете с кабели и климатиците се правят в България, въздушните възглавници някъде другаде и т.н. Накрая в Германия ги сглобяват.\nPayPal - въпрос за валутата в баланса на акаунта!\nНе помня точно, ама не беше веднага (или бързо). Т.е. чакаше се известно време. Ти потвърди ли си вече картата с кода?\nRe: От: PayPal - въпрос за валутата в баланса на акаунта! Аз отдавна не съм правил верификация, но по спомени не са ми връщали сумата никога. Просто след известно време ми я добавиха като баланс в пейпал. Т.е. не ги губиш тия пари, можеш да си ги изхарчиш, но не веднага.\nКажи си домейна?\nТексас-аут може да е добър начин за прецакване на кредиторите и избягване от огромния държавен дълг. Тексасците ще кажат - този дълг не е наш, спасявайте се. После и някои други щати ако последват, на края може да се окаже, че няма кой да го плаща този дълг и кредиторите остават с пръст в... някъде.\nАми ето така - полицаят цял ден се е занимавал с простотии и на края на работния ден, след като вече е изпил 6 кафета, 5 литра кола, изял 12 понички и изсмъркал две линии кокаин отива и спира някакъв съмнителен. Оня посяга към джоба да си извади документите, полицаят вече тотално е психясал и му...\nРайфайзен или ДСК?\nНа ДСК електронното банкиране е супер удобно, особено ако ще ползваш само пасивно - може и без електронен подпис.\n"Докато има балами, ще има и тарикати."\nБългария е изпаднала до 15-то място по средна скорост на интернета\nИмайки предвид, че това изследване е проведено от Akamai, вероятно правилното наименование би било "скорост за достъп до Akamai", а не "скорост на интернета". Самите Akamai имат рестриктивна пиъринг политика, което пречи на интернет провайдърите лесно да се свързват с тях и да получават бърз...\nДържавата ще ни плаща наема и интернета, за да работим в друг град\nТова може да доведе до изсипване на половината население в София. Не е добра идея. По принцип е добре държавата, вместо да изплаща помощи за безработни да подпомага заетостта - примерно като плаща курсове за преквалификация, транспорт на работника, за да може да работи в друго населено място...\nТова, че са гласували, още не значи, че ще излязат от ЕС. Те и гърците гласуваха "охи", ама какво стана...\nОсновният проблем с гейм сътвърите е, че са честа цел на DDoS атаки. Което означава, че трябва да се сложи зад DDoS защитена мрежа, което пък в България е рядкост. Има разни, които твърдят, че предлагат услуги по защита от DDoS в България. Общо взето има два вариянта за предлагане на такава...\nВ UK има една подходяща услуга за подобни случаи - http://sendshit.co.uk Някой трябва да започне да предлага подобна и в България. Изглежда идеално за отправяне на благодарности към некоректни търговци.\nПо принцип всички куриери си имат списък със забранени стоки, които не могат да се пренасят. Гугъл намери следния списък за еконт - http://www.econt.com/2010/03/%D0%B7%D0%B0%D0%B1%D1%80%D0%B0%D0%BD%D0%B5%D0%BD%D0%B8-%D0%BF%D1%80%D0%B0%D1%82%D0%BA%D0%B8/ Обаче като гледам кафето не е забранено.\nМеждународна ли е била тази пратка, или вътрешна?\nС Mastercard не може, трябва си Visa (или Visa Electron).\nRe: От: Най-добрата банка за теглене на пари от PayPal (към кредитна карта) Не става - междубанков превод в долари - огромна тесла от към такси. Трабва да си ги обмениш / изтеглиш в тази банка.\nСвери си датата на компютъра.\nПринципно съм за част от тези неща, но не мога да подкрепя нищо, инициирано от Слави. Да си гледа шоуто и да не се занимава с политика.\nВ такъв случай си наемаш един виртуален сървър някъде, инсталираш си един OpenVPN и си ти. Няма да си анонимен, в смисъл че ако органите по надлежния ред попитат на кой клиент е това IP ще могат да научат кой си. Но ако не правиш нищо, което да предизвика такъв интерес към теб, няма от какво да...\nПак да попитам, от кого искаш да си анонимен? Ако цъфне Явор Колев със съдебна заповед в ръка да иска информация за даден потребител - не вярвам да има някой, който ще му каже "гледай си работата с твоята съдебна заповед, ние тука пердлагаме анонимност". Най-малкото много бързо ще се раздели със...\nАко толкова те притеснява чипът, предполагам можеш да си вкараш личната карта в микровълновата фурна за 10 секунди и вече си без чип.\nАнонимност от кого? Няма такъв вариант в България.\nОТКРАДНА ЛИ ГИ!?\nЕ там пише кои организации определят ежегодно видовите носители, за които се събират такси. Може да намериш кои са тези организаци и да им пишеш да ги питаш, ако искаш.\nRe: От: ОТКРАДНА ЛИ ГИ!? Прочети: Закон за авторското право и сродните му права, член 26 - http://lex.bg/laws/ldoc/2133094401\nКакто писах по-горе тези флашки струват пари, върху тези пари е наложен данък и този данък е отишъл при "правоносителите", за да ги компенсира за това, че върху тези флашки евентуално някога ще бъдат записани филми. Пито - платено.\nВсъщност преди няколко години май приеха данък, който се налага върху всички празни носители на информация, които се внасят или произвеждат в страната - твърди дискове, флашки, компакт дискове и т.н. Логиката на този данък била, че върху тези носители можело да бъдат записани пиратски...\nRe: От: Re: От: Такса за поддържане на сметка (ЦКБ) ?? Това са таксите на epay.bg - те не ми взимаха такса. Самите ЦКБ взимат такса, по спомени 20 стотинки на транзакция от картата към epay.bg. Разбира се ако искаш да спестиш от такси можеш на веднъж да си заредиш микросметката в epay.bg чрез...\nRe: От: Такса за поддържане на сметка (ЦКБ) ?? На мен по спомени ми взимаха по 20-30 стотинки на транзакция, включително и към epay.bg - това беше миналата година - с карта Visa Electron от ЦКБ. Сега не знам какви са им таксите, но не вярвам да са ги намалили.


Имоти Търновград Ви предлага двуетажна къща в гр. Сухиндол, известен лозаро-винарски център. Първият етаж е с площ от 35 кв. м, в него са разположени две стаи. Външно стълбище води до втория етаж, който се състой също от две стаи и коридор. Дворът е с площ от 400 кв. м и има прекарана вода. Къщата е в съседство с винарска изба. Номер на оферта: 4485 www.imotitarnovgrad.com


За мен - Бианка Йовова\n„Практикувам и популяризирам психотерапията като реално съществуваща възможност за подобряване на здравето и удовлетвореността.\nЛичният опит е най-голямото вдъхновение. Опознаването на себе си е най-интересният път, по който съм поемала. Вълнуващо пътуване, водещо към едно усещане в мен, което мога да нарека “у дома”. Да намериш своето място в света. Да бъдеш удовлетворен.\nПовече за мен и моя път към дома можете да прочетете тук.\nв които изследвам и работя\nХронични здравословни състояния,\nВъзприемам човека като личност с чувства, мисли и болки в тялото, а не само като едно тяло с болест. Хроничните здравословни състояния най-често крият житейски, човешки причини. Психосоматика е връзката между психология и физиология на човека. Активното ни участие в процеса на лечението е огромен и незаменим принос към онова, което лекарят може да направи за нас.\nХуманистичен подход, който възприема човека като едно неразделно цяло от мисли, чувства, тяло, поведение, духовност и ценности. Терапията е процес на себепознание и осъзнавания. Това е възможност за удовлетворително преминаване през житейските ситуации. Ние носим в себе си отговорите на въпросите, които си задаваме. Можем осъзнато да решим как искаме да продължим.\nЗа мен смисълът не в търсенето на пълното щастие, а в търсенето на удовлетвореност. От изборите, които правим и от начините, по които посрещаме събитията в живота ни – и желаните, и онези, които не можем да избираме. Удовлетвореността е възможна и в радостни и в трудни моменти. Самоосъзнаването дава мотивация за промяна на нагласите.\nСтрес и управление на емоциите\nСтресът е начин за оцеляване освен, когато надхвърли нивата, които можем да понесем. Свързан е с физиологични и емоционални промени, промяна в мисленето и поведението. Чрез опознаване на уникалната за всеки от нас връзка между тези елементи, можем да се научим да разпознаваме емоциите и състоянията си и да управляваме последствията, който предизвикват.\nСвържете се, за да поговорим\nи допълнителни квалификации\n"Нямам време да имам време"\nКНИГА ЗА ВРЕМЕТО. Автори: Калина Стефанова и Бианка Йовова\nЛично за книгата "Нямам време да имам време"\n„Времето е личност!“ – е един цитат от „Алиса в страната на чудесата“ (Луис Карол), който ме вдъхнови да пиша по темата за управление на времето ни с усещането, че мога да дам една нова и различна гледна точка за справяне с недостига на време днес.\nЧесто говорим за нашите взаимоотношения с времето чрез метафори: „времето ме притиска“, „скаран съм с времето“, „не знам как ще съм с времето“, „нещо не мога да се оправя с времето“… Независимо с какви думи ще го изразим, ние „общуваме“ с времето (и времето общува с нас ).\nМожем ли да бъдем равностойни партньори в това общуване? Нещо повече, можем ли да станем добри приятели с времето си!\nБианка Йовова\t17/04/2019\nМедицинското лечение е само част от процеса на цялостното обгрижване, което човек очаква да получи от своя лекар. Ние имаме нужда също и от лично, заинтересовано и човешко отношение, понякога…\nБианка Йовова\t31/03/2019\nКолкото по-добре познаваме себе си и се приемаме такива, каквито сме, толкова по-лесно ще признаем на себе си от какво всъщност имаме нужда. След което толкова по-точно ще можем да…\nБианка Йовова\t19/03/2019\nЧувството за вина е едно от лицата на Егото. Толкова съм виновна, та чак съм важна. Толкова съм важна, та чак съм виновна. Начин да се занимавам предимно със себе…\nВсички статии от блога\nЩе отговоря на всеки въпрос, свързан с психология, психотерапия, психосоматика и здраве.\nмежду 9 и 19 часа\nСофия, ул. Иван Вазов 38